# Audio način rada

##

Za uključivanje radija pritisnite tipku za uključivanje/isključivanje (15). Zaslon (16) će se aktivirati i pri zadnjem isključivanju radija reproducirat će se namješteni audio izvor.

Za isključivanje radija ponovno pritisnite tipku za uključivanje/isključivanje (15). Memorirat će se trenutačno namješteni audio izvor.

##

Nakon uključivanja radija uvijek je namještena niska jakost zvuka.

Za povećanje jakosti zvuka okrenite gumb Clock (14) ‎(GPB 18V‑5 C)‎ ili gumb Menu (22) ‎(GPB 18V‑5 SC)‎ u smjeru kazaljke na satu, a za smanjenje jakosti zvuka u smjeru suprotnom od kazaljke na satu.

Namještena jakost zvuka prikazuje se s vrijednošću između 0 i 30 na zaslonu. Prije namještanja ili promjene radiopostaje stavite jakost zvuka na manju vrijednost, a prije pokretanja vanjskog audio izvora na srednju vrijednost.

Za isključivanje tona možete kratko pritisnuti tipku Mute (12). Na zaslonu se pojavljuje pokazivač stišavanja tona (f).

Kako biste ponovno uključili ton, ponovno kratko pritisnite tipku Mute ili okrenite gumb Clock (14) ‎(GPB 18V‑5 C)‎ odn. gumb Menu (22) ‎(GPB 18V‑5 SC)‎ u smjeru kazaljke na satu.

##

Za optimalnu reprodukciju tona, u radio je ugrađen equalizer.

Možete ručno promijeniti visoke i duboke tonove ili rabiti zadane postavke zvuka za različite glazbene stilove. Možete odabrati unaprijed programirane postavke JAZZ, ROCK, POP i CLASSIC kao i postavku CUSTOM koju sami možete programirati. Postavke zvuka memoriraju se zasebno za svaki audio izvor.

Kako biste odabrali jednu od memoriranih zadanih postavki zvuka, kratko pritisnite tipku Equalizer (20) nekoliko puta sve dok se ne pojavi željena postavka na pokazivaču zadane postavke zvuka (i) na zaslonu.

Promjena postavke CUSTOM:

- Možete namjestiti visoke tonove i duboke tonove u rasponu od −5 do +5.
- Pritisnite i držite pritisnutu tipku Equalizer (20) dulje od 0,5 s. Na pokazivaču zadane postavke zvuka (i) na zaslonu pojavljuje se CUSTOM.
- GPB 18V‑5 C: Na pokazivaču visokih/dubokih tonova (d) pojavljuje se TRE, trenutna vrijednost visokih tonova treperi. Okrenite gumb Clock (14) kako biste promijenili visoke tonove. Pritisnite gumb Clock (14) kako biste memorirali namještenu vrijednost.
  Na pokazivaču visokih/dubokih tonova (d) sada se pojavljuje BAS kao i trenutna vrijednost dubokih tonova. Promijenite i memorirajte duboke tonove kako je opisano za visoke tonove.
- GPB 18V‑5 SC: Na višenamjenskom pokazivaču (k) pojavljuje se <Treble> i trenutna vrijednost visokih tonova. Okrenite gumb Menu (22) kako biste promijenili visoke tonove. Pritisnite gumb Menu (22) kako biste memorirali namještenu vrijednost.
  Na višenamjenskom pokazivaču (k) sada se pojavljuje <Bass> kao i trenutna vrijednost dubokih tonova. Promijenite i memorirajte duboke tonove kako je opisano za visoke tonove.
- Nakon memoriranja postavke dubokih tonova odn. 10 s nakon posljednjeg pritiska na gumb Clock (14)/gumb Menu (22) radio se vraća na standardni prikaz na zaslonu.

##

Za biranje audio izvora pritišćite gumb Source (18) sve dok se na zaslonu ne prikaže željeni unutarnji ili vanjski audio izvor:

- DAB: digitalni radio preko DAB+ ‎(GPB 18V‑5 SC)‎,
- FM: analogni radio preko FM,
- AUX: vanjski audio izvor (npr. CD-player) preko utičnice od 3,5 mm AUX IN (10) u pretincu za medije,
- : vanjski audio izvor (npr. pametni telefon) povezan putem funkcije Bluetooth®.

Trenutni audio izvor može se vidjeti na pokazivaču audio izvora (h) ili pokazivaču Bluetooth® (g).

##

Za odabir audio izvora DAB+ radiopostaje pritišćite gumb Source (18) sve dok se na pokazivaču audio izvora (h) ne pojavi DAB.

Nakon kratke inicijalizacije reproducirat će se posljednje namještena radiopostaja.

Naziv postaje pojavljuje se u gornjem retku višenamjenskog pokazivača (k). U funkciji izbornika možete namjestiti koja će se dodatna informacija pokazati u donjem retku višenamjenskog pokazivača.

- Za promjenu postaje okrećite gumb Source (18) sve dok se ne prikaže željena postaja na zaslonu. Pritisnite gumb Source (18) kako biste potvrdili odabir. Radio se prebacuje na odabranu postaju.
  Alternativno za promjenu postaje možete pritisnuti tipku za pretraživanje prema dolje (13) ili tipku za pretraživanje prema gore (19).

- Za memoriranje namještene postaje pritišćite tipku memorije programa (17) željenog mjesta u memoriji sve dok se ne pojavi broj mjesta u memoriji na pokazivaču mjesta u memoriji (c).

- Za reprodukciju memorirane postaje kratko pritisnite jednu od tipki memorije programa (17). Broj mjesta u memoriji pojavljuje se na pokazivaču mjesta u memoriji (c).

Napomena: U slučaju problema s prijemom možete ručno pokrenuti DAB+ pretraživanje postaja. U tu svrhu odaberite <Auto Scan> u izborniku ili istovremeno pritisnite tipku za pretraživanje prema dolje (13) i tipku za pretraživanje prema gore (19). Nakon pretraživanja postaja memorirat će se 4 postaje na mjestima u memoriji programa 1 do 4. Pritom će se prepisati već memorirane postaje.

Ako se ne može pronaći nijedna DAB+ radiopostaja, pojavljuje se <No DAB Station – Please Auto Scan> na višenamjenskom pokazivaču (k).

##

Za odabir audio izvora FM radiopostaje pritišćite gumb Source (18) sve dok se na pokazivaču audio izvora (h) ne pojavi FM.

GPB 18V‑5 C: Tijekom namještanja radiofrekvencija se pojavljuje na pokazivaču vremena (j), zatim na pokazivaču radiofrekvencije (a).

GPB 18V‑5 SC: Frekvencija trenutno reproducirane postaje pojavljuje se u gornjem retku višenamjenskog pokazivača (k). U funkciji izbornika možete namjestiti koja će se dodatna informacija pokazati u donjem retku višenamjenskog pokazivača.

Ako je dovoljan jak prijem odgovarajućeg signala, radio će se automatski prebaciti na stereo prijem, na zaslonu se pojavljuje pokazivač stereo prijema (e).

- Za namještanje određene postaje okrećite gumb Source (18) sve dok se ne prikaže željena frekvencija ili željena postaja na zaslonu.
- Za traženje sljedeće postaje s velikom jačinom signala kratko pritisnite tipku za pretraživanje prema dolje (13) ili tipku za pretraživanje prema gore (19). Sljedeća pronađena postaja prikazuje se na zaslonu i reproducira.
- Za traženje svih postaja s velikom jačinom signala pritisnite tipku za pretraživanje prema dolje (13) ili tipku za pretraživanje prema gore (19) dulje od 0,5 s. Svaka pronađena postaja reproducira se 5 s, zatim se nastavlja pretraživanje do kraja pojasa frekvencija. Kako biste prekinuli traženje postaje, kratko pritisnite tipku za pretraživanje prema dolje (13) ili tipku za pretraživanje prema gore (19).
- Za memoriranje namještene postaje pritišćite tipku memorije programa (17) željenog mjesta u memoriji sve dok se ne pojavi broj mjesta u memoriji na pokazivaču mjesta u memoriji (c).
- Za automatsko traženje i memoriranje postaja s najjačim signalom istovremeno pritisnite tipku za pretraživanje prema dolje (13) i tipku za pretraživanje prema gore (19). Radio provjerava sve postaje s prijemom i memorira 4 postaje s najboljim prijemom na mjestima u memoriji programa 1 do 4. Vodite računa da će se pritom eventualno prepisati već memorirane postaje.
  Ako je traženje završeno, reproducirat će se postaja memorirana na mjestu u memoriji programa 1.
- Za reprodukciju memorirane postaje kratko pritisnite jednu od tipki memorije programa (17). Broj mjesta u memoriji pojavljuje se na pokazivaču mjesta u memoriji (c).

##

Radio se isporučuje s montiranom štapnom antenom (30). Pri slušanju radija preko FM-a okrenite štapnu antenu u smjeru koji omogućuje najbolji prijem.

Ako nije moguć zadovoljavajući prijem, onda radio postavite na mjesto s boljim prijemom.

Napomena: Pri radu radija u neposrednoj blizini radiouređaja, radioaparata ili nekih drugih elektroničkih uređaja može doći do pogoršanja prijema radioprograma.

##

Otvorite polugu za deblokadu (8) i otklopite poklopac (7) pretinca za medije. Utaknite 3,5 mm utikač AUX kabela (9) u AUX IN utičnicu (10). Priključite AUX kabel na odgovarajući audio izvor.

Za reprodukciju AUX audio izvora pritišćite gumb Source (18) sve dok se na pokazivaču audio izvora (h) ne pojavi AUX.

Za zaštitu od prljavštine ponovno zatvorite poklopac (7) pretinca za medije i blokirajte ga nakon vađenja utikača AUX kabela.

Ako veličina odgovara, možete spremiti audio izvor priključen preko AUX čak i u pretinac za spremanje (6).

Ako u AUX načinu rada pritisnete jednu od tipki memorije programa (17), onda se radio prebacuje na postaju koja je memorirana u posljednje korištenom načinu rada radija.

##

Kako bi se reproducirao audio izvor (npr. pametni telefon) putem funkcije Bluetooth®, pritišćite gumb Source (18) sve dok se ne pojavi pokazivač Bluetooth® (g) na zaslonu ili neovisno o trenutnom audio izvoru kratko pritisnite tipku Bluetooth® (21).

Ako je radio već bio povezan s vanjskim audio izvorom putem funkcije Bluetooth® i taj audio izvor je dostupan, onda se automatski uspostavlja veza s tim audio izvorom. Kada je veza uspostavljena, pokazivač Bluetooth® (g) svijetli stalno.
GPB 18V‑5 SC: Naziv uređaja povezanog putem funkcije Bluetooth® prikazuje se u gornjem retku višenamjenskog pokazivača (k). U donjem retku pojavljuje se tekst koji prenosi povezani uređaj.

Ako se veza ne može uspostaviti u roku od 2 min, povezivanje se prekida i pokazivač Bluetooth® (g) treperi stalno.
GPB 18V‑5 SC: Na višenamjenskom pokazivaču (k) pojavljuje se <Not connected>.
Radio će se isključiti automatski nakon 17 min bez uspostavljanja veze.

Uspostavljanje nove veze putem funkcije Bluetooth®:

- Kako biste uspostavili vezu s novim vanjskim audio izvorom, pritisnite tipku Bluetooth® (21) dulje od 0,5 s. To je također moguće tijekom traženja, kada je uspostavljena veza i pri radu s nekim drugim audio izvorom.

- Radio započinje traženje. Tijekom traženja treperi pokazivač Bluetooth® (g).

- Aktivirajte vezu preko vanjskog audio izvora. To je moguće kod pametnih telefona većinom u postavkama u izborniku Bluetooth®. Radio se pojavljuje kao dostupan izvor pod nazivom GPB 18V-5 C xxxx ili GPB 18V-5 SC xxxx. U tu svrhu se pridržavajte uputa za uporabu svog audio izvora/pametnog telefona.

- Kada je uspostavljena veza putem funkcije Bluetooth®, pokazivač Bluetooth® (g) svijetli stalno.

Također je moguće upravljanje audio izvorom priključenim putem funkcije Bluetooth® čak i putem radija:

- Za biranje nekog naslova i pokretanje kratko pritisnite tipku za pretraživanje prema gore (19) ili tipku za pretraživanje prema dolje (13) nekoliko puta sve dok se ne pojavi željeni naslov. Automatski će započeti reprodukcija odabranog naslova.

- Za zaustavljanje reprodukcije pritisnite tipku Mute (12). Na zaslonu se pojavljuje pokazivač stišavanja tona (f).

- Za nastavak reprodukcije ponovno pritisnite tipku Mute (12), promijenite jakost zvuka ili pritisnite tipku za pretraživanje prema gore (19) ili tipku za pretraživanje prema dolje (13).

- Za premotavanje unaprijed odn. unatrag nekog naslova držite pritisnutu tipku za pretraživanje prema gore (19) ili tipku za pretraživanje prema dolje (13) dok se ne pojavi željeno mjesto u naslovu.

Ako tijekom rada putem funkcije Bluetooth® pritisnete jednu od tipki memorije programa (17), onda se radio prebacuje na postaju koja je memorirana u posljednje korištenom načinu rada radija.

##

Kako biste došli u izbornik Prikaz vremena, kratko pritisnite gumb Clock (14).

Možete birati između formata vremena 12 sati <12H> i 24 sata <24H> te namjestiti sate i minute.

Kretanje kroz izbornik:

- Promjena postavki izbornika: Okrenite gumb Clock (14).
- Spremanje postavki izbornika: Pritisnite gumb Clock.
- Nakon spremanja postavke minuta odn. 10 s nakon posljednjeg pritiska na gumb Clock radio se vraća u audio način rada.

Zamijenite pričuvne baterije kada se na radiju više ne može memorirati vrijeme.

##

Kako biste sve postavke na radiju vratili na tvorničke postavke (Reset), pritisnite gumb Clock (14) dulje od 0,5 s. Na zaslonu se pojavljuje <RS>.

Okrenite gumb Clock (14) kako biste birali između resetiranja <YES> i vraćanja na trenutne postavke <NO>. Potvrdite odabir pritiskom na gumb Clock.

##

Kako biste došli do funkcije izbornika, pritisnite gumb Menu (22).

Kretanje kroz izbornik:

- Pomicanje kroz izbornik: Okrenite gumb Menu (22).
- Odabir i spremanje postavke izbornika: Pritisnite gumb Menu (22).
- Prebacivanje u podizbornik: Pritisnite gumb Menu (22).
- Prebacivanje iz podizbornika natrag u sljedeći izbornik: Pritisnite tipku za pretraživanje prema dolje (13). Ako ste došli do najgornje razine izbornika, radio se vraća u audio način rada.

Kako biste izašli iz funkcije izbornika na bilo kojoj razini i vratili se u audio način rada, pritisnite tipku za pretraživanje prema dolje (13) dulje od 1 s. Alternativno se radio automatski vraća u audio način rada 10 s nakon posljednjeg pritiska na tipku.

Ako se postavke izbornika više neće memorirati pri isključivanju radija, onda zamijenite pričuvne baterije.

##

Odabir izbornika djelomično ovisi o audio načinu rada u kojem se nalazi radio.

Unutar izbornika pojavljuje se naziv izbornika u gornjem retku višenamjenskog pokazivača (k), a odabrana postavka u donjem retku.

<Set Time>
Izbornik Vrijeme: Možete birati između formata vremena 12 sati <12 Hour Mode> i 24 sata <24 Hour Mode> i ručno namjestiti vrijeme. Ako je za audio izvor DAB odabrana radiopostaja koja prenosi vrijeme, onda se to vrijeme preuzima automatski.

<Reset All>
Izbornik Reset: Sve postavke izbornika možete vratiti na tvorničke postavke <Yes> ili na trenutne postavke <No>.

<Auto Scan> (za audio izvor DAB)
Izbornik Automatsko traženje postaja: Možete započeti automatsko traženje postaja.

<Manual Tune> (za audio izvor DAB)
Izbornik Ručno namještanje: Možete ručno namjestiti željenu frekvenciju.

<Display Type> (za audio izvor DAB)
Izbornik Vrsta prikaza: Možete odabrati koji će se tekst pojaviti u donjem retku višenamjenskog pokazivača (k):

- Tekst s informacija radiopostaje <Dynamic Label>
- Frekvencija postaje <Frequency>
- Jačina signala <Signal Strength>,
- Vrsta programa radiopostaje <Program Type>.

<Display Type> (za audio izvor FM)
Izbornik Vrsta prikaza: Možete odabrati koji će se tekst pojaviti u donjem retku višenamjenskog pokazivača (k):

- Tekst s informacija radiopostaje <Radio Text>
- Naziv postaje <Program Service>,
- Vrsta programa radiopostaje <Program Type>.