# Način za predvajanje zvoka

##

Za vklop radijskega predvajalnika pritisnite tipko za vklop/izklop (15). Zaslon (16) se vklopi in prikaže, predvajati se začne zvočni vir, nastavljen ob zadnjem izklopu radijskega predvajalnika.

Za izklop radijskega predvajalnika znova pritisnite tipko za vklop/izklop (15). Trenutna nastavitev zvočnega vira se shrani.

##

Po vklopu radijskega predvajalnika je vedno nastavljena nizka glasnost.

Za povečanje glasnosti vrtite gumb za uro (14) ‎(GPB 18V‑5 C)‎ oz. meni (22) ‎(GPB 18V‑5 SC)‎ v desno, za znižanje glasnosti pa v levo.

Nastavitev glasnosti se na zaslonu prikaže z vrednostjo med 0 in 30. Pred nastavitvijo ali menjavo radijske postaje na‌stavite glasnost na nizko vrednost, pred vklopom zunanjega zvočnega vira pa na srednjo vrednost.

Za izklop zvoka lahko na kratko pritisnite tipko za utišanje (12). Na zaslonu se prikaže prikaz za utišanje (f).

Za vnovičen vklop zvoka znova kratko pritisnite tipko za utišanje ali zavrtite gumb za uro (14) ‎(GPB 18V‑5 C)‎ oz. meni (22) ‎(GPB 18V‑5 SC)‎ v desno.

##

Za optimalno predvajanje zvoka je v radijski predvajalnik vgrajen izenačevalnik zvoka.

Visoke in nizke tone lahko ročno spremenite oz. izberete prednastavljene vrednosti zvena za različne zvrsti glasbe. Na izbiro so vnaprej programirane nastavitve JAZZ, ROCK, POP in CLASSIC ter nastavitev CUSTOM, ki jo lahko programirate po želji. Nastavitev zvena se shrani ločeno za vsak zvočni vir.

Za izbiro ene od shranjenih prednastavitev zvena pritisnite tipko za izenačevalnik (20) na kratko toliko krat, dokler se na zaslonu ne pojavi želena prednastavitev zvena (i).

Sprememba nastavitve CUSTOM:

- Visoke in nizke tone lahko nastavite v območju od −5 do +5.
- Pritisnite tipko za izenačevalnik (20) dlje kot 0,5 s. V prikazu prednastavitve zvena (i) na zaslonu se prikaže CUSTOM.
- GPB 18V‑5 C: v prikazu visokih/nizkih tonov (d) se prikaže TRE, trenutna vrednost visokih tonov utripa. Zavrtite gumb za uro (14), da spremenite visoke tone. Pritisnite gumb za uro (14), da shranite nastavljeno vrednost.
  V prikazu visokih/nizkih tonov (d) se zdaj prikazuje BAS ter trenutna vrednost nizkih tonov. Nizke tone spremenite in shranite tako kot je opisano pri visokih tonih.
- GPB 18V‑5 SC: v večnamenskem prikazu (k) se prikazuje <Treble> in trenutna vrednost visokih tonov. Zavrtite gumb za meni (22), da spremenite visoke tone. Pritisnite gumb za meni (22), da shranite nastavljeno vrednost.
  Na večnamenskem prikazu (k) se zdaj prikazuje <Bass> ter trenutna vrednost nizkih tonov. Nizke tone spremenite in shranite tako kot je opisano pri visokih tonih.
- Po shranjevanju nastavitve nizkih tonov oz. 10 s po zadnji uporabi gumba za uro (14)/meni (22) se radijski predvajalnik preklopi nazaj na standardni zaslonski prikaz.

##

Za izbiro zvočnega vira pritisnite gumb za izbiro vira (18) toliko krat, da bo na zaslonu prikazan želeni notranji oz. zunanji zvočni vir:

- DAB: digitalni radijski predvajalnik prek DAB+ ‎(GPB 18V‑5 SC)‎,
- FM: analogni radijski predvajalnik prek FM,
- AUX: zunanji zvočni vir (npr. predvajalnik zgoščenk) prek 3,5‑mm-priključka AUX IN (10) v predalu za medije,
- : zunanji zvočni vir (npr. pametni telefon) prek povezave Bluetooth®.

Trenutni zvočni vir prepoznate po prikazu zvočni vir (h) oz. prikazu Bluetooth® (g).

##

Za izbiro zvočnega vira radijske postaje DAB+ pritisnite gumb za izbiro vira (18) toliko krat, da se na prikazu pojavi zvočni vir (h) DAB.

Po krajši inicializaciji se predvaja zadnja nastavljena radijska postaja.

Ime postaje se prikaže v zgornji vrstici večnamenskega prikaza (k). Z menijsko funkcijo lahko izberete, katere dodatne informacije želite prikazati v spodnji vrstici večnamenskega prikaza.

- Za menjavo postaje obračajte gumb za izbiro vira (18), dokler na zaslonu ni prikazana želena postaja. Pritisnite gumb za izbiro vira (18), da potrdite izbiro. Radijski predvajalnik preklopi na izbrano postajo.
  Za menjavo postaje lahko tudi pritisnete tipko za iskanje nazaj (13) ali tipko za iskanje naprej (19).

- Če želite shraniti nastavljeno radijsko postajo, pritiskajte tipko za shranjevanje programa (17) želenega pomnilniškega mesta, dokler ne začne utripati številka pomnilniškega mesta v prikazu pomnilniškega mesta (c).

- Za predvajanje shranjene postaje pritisnite eno od tipk za shranjevanje programskega mesta (17). Številke pomnilniškega mesta se prikažejo v prikazu pomnilniškega mesta (c).

Opomba: v primeru težav s sprejemom lahko iskanje postaj DAB+ zaženete ročno. Za to izberite <Auto Scan> v meniju ali sočasno pritisnite tipko za iskanje nazaj (13) in tipko za iskanje naprej (19). Po zaključku iskanja postaj se na programskih pomnilniških mestih 1 do 4 shranijo 4 postaje. Že shranjene postaje se pri tem prepišejo.

Če ne najdete nobene radijske postaje DAB+, se prikaže <No DAB Station – Please Auto Scan> v večnamenskem prikazu (k).

##

Za izbiro zvočnega vira radijske postaje FM pritisnite gumb za izbiro vira (18) toliko krat, da se na prikazu pojavi zvočni vir (h) FM.

GPB 18V‑5 C: med nastavljanjem se prikaže radijska frekvenca v prikazu za čas (j), nato v prikazu za radijsko frekvenco (a).

GPB 18V‑5 SC: frekvenca trenutno predvajane postaje se prikaže v zgornji vrstici večnamenskega prikaza (k). Z menijsko funkcijo lahko izberete, katere dodatne informacije želite prikazati v spodnji vrstici večnamenskega prikaza.

Če je sprejem ustreznega signala dovolj močan, radijski predvajalnik samodejno preklopi na stereo sprejem, na zaslonu se prikaže prikaz stereo sprejem (e).

- Za nastavitev določene postaje obračajte gumb za izbiro vira (18), dokler se na zaslonu ne prikaže želena frekvenca oz. želena postaja.
- Za iskanje naslednje postaje z večjo močjo signala pritisnite tipko za iskanje nazaj (13) ali pa tipko za iskanje naprej (19). Naslednja najdena postaja se prikaže in predvaja na zaslonu.
- Za iskanje vseh postaj z večjo močjo signala pritisnite tipko za iskanje nazaj (13) ali pa tipko za iskanje naprej (19) in jo držite dlje kot 0,5 s. Vsaka najdena postaja se predvaja za 5 s, nato se iskanje nadaljuje do konca frekvenčnega pasu. Za preklic iskanja postaj pritisnite tipko za iskanje nazaj (13) ali tipko za iskanje naprej (19).
- Če želite shraniti nastavljeno radijsko postajo, pritiskajte tipko za shranjevanje programa (17) želenega pomnilniškega mesta, dokler ne začne utripati številka pomnilniškega mesta v prikazu pomnilniškega mesta (c).
- Za samodejno iskanje in shranjevanje najmočnejših postaj sočasno pritisnite tipko za iskanje nazaj (13) in tipko za iskanje naprej (19). Radijski predvajalnik preveri vse razpoložljive postaje in shrani 4 postaje z najboljšim sprejemom na programskih pomnilniških mestih 1 do 4. Upoštevajte, da se pri tem morebitne že shranjene postaje na teh mestih prepišejo.
  Ko je iskanje končano, se predvaja postaja, ki je shranjena na programskem pomnilniškem mestu 1.
- Za predvajanje shranjene postaje pritisnite eno od tipk za shranjevanje programskega mesta (17). Številke pomnilniškega mesta se prikažejo v prikazu pomnilniškega mesta (c).

##

Radijski predvajalnik ima ob dobavi nameščeno paličasto anteno (30). Ko poslušate radio prek FM, obrnite paličasto anteno v smer, ki zagotavlja najboljši sprejem.

Če je sprejem signala onemogočen, postavite radijski predvajalnik na mesto, kjer je omogočen boljši sprejem.

Opomba: če radijski predvajalnik deluje v neposredni bližini radijskih postaj, radijskih naprav ali drugih elektronskih naprav, lahko pride do motenj radijskega signala.

##

Odprite zaporno ročico (8) in razklopite pokrov (7) predala za medije. Vstavite 3,5‑mm-vtič kabla AUX (9) v vtičnico AUX IN(10). Kabel AUX priključite na ustrezen zvočni vir.

Za predvajanje zvočnega vira AUX pritiskajte gumb za izbiro vira (18), dokler se na prikazu ne pojavi zvočni vir (h) AUX.

Za zaščito pred umazanijo zaprite pokrov (7) predala za medije in ga zaklenite, ko odklopite vtič kabla AUX.

Če je primerne velikosti, lahko zvočni vir, ki je priključek prek priključka AUX spravite v predal za shranjevanje (6).

Če med delovanjem AUX pritisnete eno od programskih pomnilniških tipk (17), radijski predvajalnik preklopi na postajo, ki je shranjena v zadnjem uporabljenem načinu delovanja radia.

##

Za predvajanje zvočnega vira (npr. pametni telefon) prek povezave Bluetooth®, pritiskajte gumb za izbiro vira (18), dokler se ne bo na zaslonu prikazal napis Bluetooth® (g), ali pa ne glede na trenuten zvočni vir pritisnite tipko Bluetooth® (21).

Če je bil radijski predvajalnik že povezan z zunanjim zvočnim virom prek povezave Bluetooth® in je ta zvočni vir na voljo, se samodejno vzpostavi povezava s tem zvočnim virom. Takoj, ko je povezava vzpostavljena, neprekinjeno sveti prikaz Bluetooth® (g).
GPB 18V‑5 SC: ime naprave, ki je povezana prek povezave Bluetooth®, je prikazano v zgornji vrstici večnamenskega prikaza (k). V spodnji vrstici se prikaže besedilo, ki ga oddaja povezana naprava.

Če se v 2 min ne vzpostavi povezava, se vzpostavljanje povezave prekine in prikaz Bluetooth® (g) utripa.
GPB 18V‑5 SC: v večnamenskem prikazu (k) se prikaže <Not connected>.
Po dodatnih 17 min brez vzpostavitve povezave se radijski predvajalnik samodejno izklopi.

Vzpostavitev nove povezave prek Bluetooth®:

- Za vzpostavitev povezave z novim zunanjim zvočnim virom pritisnite tipko Bluetooth® (21) za dlje kot 0,5 s. To je mogoče tudi med iskanjem, pri obstoječi povezavi ali med delovanjem z drugim zvočnim virom.

- Radijski predvajalnik zažene postopek iskanja. Med postopkom iskanja utripa prikaz Bluetooth® (g).

- Vklopite povezavo prek zunanjega zvočnega vira. To je pri pametnih telefonih navadno na voljo v nastavitvah v meniju Bluetooth®. Radijski predvajalnik se prikaže kot razpoložljivi vir pod imenom GPB 18V-5 C xxxx oz. GPB 18V-5 SC xxxx. Glede tega upoštevajte navodila za uporabo svojega zvočnega vira/pametnega telefona.

- Takoj ko je vzpostavljena povezava Bluetooth®, neprekinjeno sveti prikaz Bluetooth® (g).

Zvočni vir, ki je priključek prek povezave Bluetooth®, je mogoče upravljati tudi prek radijskega predvajalnika:

- Za izbiro in predvajanje posnetka pritisnite tipko za iskanje nazaj (19) oz. tipko za iskanje naprej (13) toliko krat, da dosežete želeni posnetek. Predvajanje izbranega posnetka se zažene samodejno.

- Za prekinitev predvajanja pritisnite tipko za utišanje (12). Na zaslonu se prikaže prikaz za utišanje (f).

- Za nadaljevanje predvajanja znova pritisnite tipko za utišanje (12), spremenite glasnost ali pritisnite tipko za iskanje naprej (19) oz. tipko za iskanje nazaj (13).

- Za iskanje po posnetku naprej oz. nazaj držite pritisnjeno tipko za iskanje naprej (19) oz. tipko za iskanje nazaj (13), dokler ne boste dosegli želenega mesta na posnetku.

Če med delovanjem prek povezave Bluetooth® pritisnete eno od programskih pomnilniških tipk (17), radijski predvajalnik preklopi na postajo, ki je shranjena v zadnjem uporabljenem načinu delovanja radia.

##

Za dostop do menija za prikaz časa pritisnite na kratko gumb za uro (14).

Izbirate lahko med formatoma časa 12 ur <12H> in 24 ur <24H> ter nastavite ure in minute.

Navigacija v meniju:

- Spreminjanje menijskih nastavitev: zavrtite gumb za uro (14).
- Shranjevanje menijskih nastavitev: pritisnite gumb za uro.
- Po shranjevanju menijske nastavitve oz. 10 s po zadnji uporabi gumba za uro preklopi radijski predvajalnik nazaj na način predvajanja zvoka.

Če se čas na radijskem predvajalniku ne shranjuje več, zamenjajte pomožne baterije.

##

Za ponastavitev vseh nastavitev na radijskem predvajalniku na tovarniške nastavitve, pritisnite gumb za uro (14) in ga držite dlje kot 0,5 s. Na zaslonu se pojavi <RS>.

Vrtite gumb za uro (14), da izberete med ponastavitvijo <YES> in vrnitvijo k trenutnim nastavitvam <NO>. Potrdite izbiro s pritiskom gumba za uro.

##

Za dostop do menija pritisnite gumb za meni (22).

Navigacija v meniju:

- Brskanje po meniju: vrtite gumb za meni (22).
- Izbira in shranjevanje menijske nastavitve: pritisnite gumb za meni (22).
- Preklop v podmeni: pritisnite gumb za meni (22).
- Preklop iz podmenija nazaj v višji meni: pritisnite tipko za iskanje nazaj (13). Če ste dosegli zgornjo raven menija, radijski predvajalnik preklopi nazaj v način za predvajanje zvoka.

Če želite zapustiti meni na kateri koli ravni in se vrniti na način predvajanja glasbe, pritisnite tipko za iskanje nazaj (13) za dlje kot 1 s. Radijski predvajalnik približno 10 s po zadnjem pritisku tipke samodejno preklopi nazaj v način za predvajanje zvoka.

Če se menijske nastavitve ob izklopu radijskega predvajalnika ne shranjujejo več, zamenjajte pomožne baterije.

##

Izbira v meniju je delno odvisna od načina predvajanja zvoka, ki je aktiven na radijskem predvajalniku.

V meniju se v zgornji vrstici večnamenskega prikaza prikaže ime menija (k), v spodnji vrstici pa izbirna nastavitev.

<Set Time>
Meni čas: izbirate lahko med formatoma časa 12 ur <12 Hour Mode> in 24 ur <24 Hour Mode> in čas ročno nastavite. Če je pri zvočnem viru DAB izbrana radijska postaja, ki prenaša tudi čas, se ta čas samodejno prevzame.

<Reset All>
Meni ponastavitev: vse nastavitve menija lahko ponastavite na tovarniško nastavitev <Yes> ali pa se vrnete na trenutne nastavitve <No>.

<Auto Scan> (pri zvočnem viru DAB)
Meni samodejno iskanje postaj: zaženete lahko samodejno iskanje postaj.

<Manual Tune> (pri zvočnem viru DAB)
Meni ročno nastavljanje: želeno frekvenco lahko nastavite ročno.

<Display Type> (pri zvočnem viru DAB)
Meni vrsta prikaza: izberete lahko, katero besedilo se prikaže v spodnji vrstici večnamenskega prikaza (k):

- informacijsko besedilo, ki ga oddaja radijska postaja <Dynamic Label>,
- frekvenca postaje <Frequency>,
- moč signala <Signal Strength>,
- vrsta programa, ki ga oddaja radijska postaja <Program Type>.

<Display Type> (pri zvočnem viru FM)
Meni vrsta prikaza: izberete lahko, katero besedilo se prikaže v spodnji vrstici večnamenskega prikaza (k):

- informacijsko besedilo, ki ga oddaja radijska postaja <Radio Text>,
- ime postaje <Program Service>,
- vrsta programa, ki ga oddaja radijska postaja <Program Type>.