# Указания за сигурност

Прочетете внимателно всички указания и инструкции за безопасност. Пропуски при спазването на инструкциите за безопасност и указанията за работа могат да имат за последствие токов удар, пожар и/или тежки травми.

Съхранявайте тези указания на сигурно място.

- Проверявайте преди всяка употреба радиото, кабела и щепсела. Не ползвайте радиото, ако установите повреди. Не отваряйте радиото и щепсела сами и възлагайте ремонта само на квалифициран експертен персонал и само с оригинални резервни части. Повредени радиота, кабели и щепсели увеличават риска от токов удар.

- Щепселът трябва да е пъхнат в леснодостъпен контакт тип шуко.

- Щепселът трябва да пасва на контакта. В никакъв случай не се до‌пуска изменя‌не на конструкцията на щепсела. Не използвайте адаптери заедно с радиото. Ползването на ориги‌нални щепсели и контакти намалява риска от токов удар.

- Размотавайте кабела докрай, ако радиото ще се използва със свързване към мрежата. В противен случай кабелът може да се загрее.

- Не използвайте захранващия кабел за цели, за които той не е предвиден, напр. за да носите радиото за ка‌бела или да извадите щепсела от кон‌так‌та. Предпазвайте кабела от на‌грява‌не, омасляване, допир до остри ръбове или до подвижни звена на ма‌шини. Повреде‌ни или усукани кабели увелича‌ват риска от токов удар.

| Предпазвайте радиото от дъжд и овлажняване. Проникването на вода в радиото увеличава риска от токов удар.

- Не отваряйте акумулаторната батерия. Съществува опасност от възникване на късо съединение.

- При повреждане и неправилна експлоа‌тация от акумулаторната батерия могат да се отделят пари. Акумулаторната батерия може да се запали или да експлодира. Погрижете се за добро проветряване и при оплаквания се обърнете към лекар. Парите могат да раздразнят дихателните пътища.

- При неправилно използване или повредена акуму‌ла‌торна батерия от нея може да изтече електролит. Избягвайте контакта с него. Ако въпреки това на кожата Ви попадне електролит, изплакнете място‌то обилно с вода. Ако електролит по‌падне в очите Ви, незабавно се обърне‌те за помощ към очен лекар. Електро‌литът може да предизвика изгаряния на кожата.

- Акумулаторната батерия може да бъде повредена от остри предмети, напр. пирони или отвертки, или от силни удари. Може да бъде предизвикано вътрешно късо съединение и акумулаторната батерия може да се запали, да запуши, да експлодира или да се прегрее.

- Предпазвайте неизползваните акуму‌латорни батерии от контакт с големи или малки метални предмети, напр. кламери, монети, ключове, пирони, винтове и др.п., тъй като те могат да предизвикат късо съединение. Последствията от късото съединение могат да бъдат изгаряния или пожар.

- Използвайте акумулаторната батерия само в продукти на производителя. Само така тя е предпазена от опасно за нея претоварване.

- Зареждайте акумулаторните батерии само със зарядните устройства, които се препоръчват от производителя. Когато използвате зарядни устройства за зареждане на неподходящи акумулаторни батерии, съществува опасност от възникване на пожар.

| Предпазвайте акумулаторната батерия от високи температури, напр. вследствие на продължително излагане на директна слънчева светлина, огън, мръсотия, вода и овлажняване. Има опасност от експлозия и късо съединение.

Наименованието Bluetooth® както и графичните елементи (лога) са регистрирани търговски марки на фирма Bluetooth SIG, Inc. Ползването на това наименование и на графичните елементи от фирма Robert Bosch Power Tools GmbH става по лиценз.