# Audiokäyttö

##

Käynnistä radio painamalla käynnistyspainiketta (15). Näyttö (16) aktivoidaan ja radio kytkee viimeksi kuunnellun audiolähteen päälle.

Sammuta radio painamalla uudelleen käynnistyspainiketta (15). Viritettynä oleva audiolähde tallennetaan muistiin.

##

Radion käynnistyksen jälkeen musiikki soi aina pienellä äänenvoimakkuudella.

Suurenna äänenvoimakkuutta kiertämällä Clock-nuppia (14) ‎(GPB 18V‑5 C)‎ tai Menu-nuppia (22) ‎(GPB 18V‑5 SC)‎ myötäpäivään, pienennä äänenvoimakkuutta kiertämällä nuppia vastapäivään.

Säädetty äänenvoimakkuusarvo 0-30 tulee näyttöön. Säädä äänenvoimakkuus pieneksi ennen kuin virität tai vaihdat radioaseman ja keskisuureksi ennen kuin käynnistät ulkoisen audiolähteen.

Voit mykistää äänentoiston painamalla lyhyesti mykistyspainiketta (12). Mykistyksen näyttö (f) tulee näkyviin.

Kun haluat kytkeä äänentoiston taas päälle, paina uudelleen lyhyesti mykistyspainiketta tai kierrä Clock-nuppia (14) ‎(GPB 18V‑5 C)‎ tai Menu-nuppia (22) ‎(GPB 18V‑5 SC)‎ myötäpäivään.

##

Radiossa on taajuuskorjain optimaalisen äänentoiston säätämiseen.

Voit muuttaa manuaalisesti diskantti- ja bassotasoa tai käyttää esiohjelmoituja äänensävyasetuksia eri musiikkilajeille. Valittavissasi ovat esiohjelmoidut asetukset JAZZ, ROCK, POP ja CLASSIC sekä itse ohjelmoitava asetus CUSTOM. Äänensävyasetukset tallennetaan erikseen jokaiselle audiolähteelle.

Kun haluat valita tallennetut äänensävyasetukset, näppäile taajuuskorjainpainiketta (20) toistuvasti, kunnes haluamasi asetus tulee näyttöpaneelin äänensävyasetusten näyttöön (i).

Asetuksen CUSTOM muuttaminen:

- voit säätää diskanttia ja bassoa −5...+5 alueella.
- Paina taajuuskorjainpainiketta (20) yli 0,5 sekunnin ajan. Näyttöpaneelin äänensävyasetusten näyttöön (i) tulee CUSTOM.
- GPB 18V‑5 C: diskantti-/bassotason näyttöön (d) tulee TRE, diskanttitason nykyinen arvo vilkkuu. Muuta diskanttitasoa kääntämällä Clock-nuppia (14). Tallenna asetettu arvo painamalla Clock-nuppia (14).
  Diskantti-/bassotason näytössä (d) näkyy sitten BAS sekä diskanttitason nykyinen arvo. Muuta ja tallenna bassotaso diskanttitason kuvausta vastaavasti.
- GPB 18V‑5 SC: monitoiminäytössä (k) näytetään <Treble> ja diskanttitason nykyinen arvo. Muuta diskanttitasoa kääntämällä Menu-nuppia (22). Tallenna asetettu arvo painamalla Menu-nuppia (22).
  Monitoiminäytössä (k) näkyy sitten <Bass> sekä diskanttitason nykyinen arvo. Muuta ja tallenna bassotaso diskanttitason kuvausta vastaavasti.
- Kun diskanttiasetus on tallennettu tai Clock-nuppia (14)/Menu-nuppia (22) ei käytetä 10 sekuntiin, radio vaihtaa takaisin vakionäyttöön.

##

Valitse audiolähde painamalla Source-nuppia (18) toistuvasti, kunnes näyttöön tulee haluamasi sisäinen tai ulkoinen audiolähde:

- DAB: digitaaliradio DAB+-vastaanotolla ‎(GPB 18V‑5 SC)‎,
- FM: analogiradio ULA-vastaanotolla,
- AUX: ulkoinen audiolähde (esim. CD-soitin) medialokeron 3,5 mm:n portin AUX IN (10) kautta,
- : ulkoinen audiolähde (esim. älypuhelin) Bluetooth®-yhteydellä.

Nykyisen audiolähteen näkee audiolähteen näytöstä (h) tai Bluetooth®-näytöstä (g).

##

Valitse DAB+-radioaseman audiolähde painamalla Source-nuppia (18) toistuvasti, kunnes audiolähteen näyttö (h) DAB tulee näyttöpaneeliin.

Hetken kestävän alkuasetuksen jälkeen viimeksi kuunneltu radioasema kytkeytyy päälle.

Aseman nimi näytetään monitoiminäytön (k) ylärivillä. Valikkotoiminnon kautta voi säätää, mitä lisätietoja näytetään monitoiminäytön alarivillä.

- Vaihda asemaa kiertämällä Source-nuppia (18), kunnes näyttöön tulee haluamasi asema. Vahvista valinta painamalla Source-nuppia (18). Radio vaihtaa valittuun asemaan.
  Vaihtoehtoisesti voit vaihtaa asemaa painamalla taaksepäin-hakupainiketta (13) tai eteenpäin-hakupainiketta (19).

- Tallenna viritetty asema painamalla halutun muistipaikan ohjelmamuistipainiketta (17), kunnes muistipaikan numero tulee muistipaikan näyttöön (c).

- Tallennetun aseman soittamiseksi paina lyhyesti yhtä ohjelmamuistipainikkeista (17). Muistipaikan numero näytetään muistipaikan näytössä (c).

Huomautus: jos vastaanotossa on häiriöitä, voit käynnistää DAB+-asemahaun manuaalisesti. Valitse sitä varten valikosta <Auto Scan>, tai paina taaksepäin-hakupainiketta (13) ja eteenpäin-hakupainiketta (19) samanaikaisesti. Hakutoiminnon jälkeen neljä asemaa tallennetaan ohjelmamuistipaikkoihin 1–4. Ne korvaavat ennestään tallennetut asemat.

Monitoiminäyttöön (k) tulee ilmoitus <No DAB Station – Please Auto Scan>, jos hakutoiminto ei löydä yhtään DAB+-radioasemaa.

##

Kun haluat valita ULA-radioaseman audiolähteen, paina Source-nuppia (18) toistuvasti, kunnes näkyviin tulee audiolähteen näyttö (h) FM.

GPB 18V‑5 C: säätämisen aikana radiotaajuus näkyy kellonajan näytössä (j), sen jälkeen radiotaajuuden näytössä (a).

GPB 18V‑5 SC: parhaillaan kuunneltavan aseman nimi näytetään monitoiminäytön (k) ylärivillä. Valikkotoiminnon kautta voi säätää, mitä lisätietoja monitoiminäytön alarivillä näytetään.

Kun radio vastaanottaa sopivan ja riittävän voimakkaan signaalin, se vaihtaa automaattisesti stereovastaanottoon ja näkyviin tulee stereovastaanoton näyttö (e).

- Kun haluat virittää tietyn aseman, kierrä Source-nuppia (18), kunnes näyttöön tulee haluamasi taajuus tai asema.
- Kun haluat etsiä seuraavan hyvin kuuluvan aseman, paina lyhyesti taaksepäin-hakupainiketta (13) tai eteenpäin-hakupainiketta (19). Seuraava löydetty asema ilmoitetaan näytössä ja kytketään päälle.
- Kun haluat etsiä kaikki hyvin kuuluvat asemat, paina yli 0,5 sekunnin ajan taaksepäin-hakupainiketta (13) tai eteenpäin-hakupainiketta (19). Jokaista löydettyä asemaa soitetaan 5 sekunnin ajan. Sen jälkeen haku jatkuu taajuuskaistan loppuun asti. Kun haluat keskeyttää asemahaun, paina lyhyesti taaksepäin-hakupainiketta (13) tai eteenpäin-hakupainiketta (19).
- Tallenna viritetty asema painamalla halutun muistipaikan ohjelmamuistipainiketta (17), kunnes muistipaikan numero tulee muistipaikan näyttöön (c).
- Kun haluat tehdä hyvin kuuluvien asemien automaattisen haun ja tallennuksen, paina taaksepäin-hakupainiketta (13) ja eteenpäin-hakupainiketta (19) samanaikaisesti. Radio analysoi kaikki vastaanotettavissa olevat asemat ja tallentaa neljä parhaiten kuuluvaa asemaa ohjelmamuistipaikkoihin 1–4. Huomaa, että ne korvaavat mahdolliset aiemmin tallennetut asemat.
  Kun haku on päättynyt, ohjelmamuistipaikkaan 1 tallennettu asema kytkeytyy päälle.
- Tallennetun aseman soittamiseksi paina lyhyesti yhtä ohjelmamuistipainikkeista (17). Muistipaikan numero näytetään muistipaikan näytössä (c).

##

Radio toimitetaan asennetun sauva-antennin (30) kanssa. Kun käytät radiota ULA-vastaanotolla, kohdista sauva-antenni parhaan vastaanottolaadun mahdollistavaan suuntaan.

Jos häiriötön vastaanotto ei ole mahdollista, siirrä radio sellaiseen paikkaan, jossa vastaanotto toimii paremmin.

Huomautus: radiovastaanotossa voi ilmetä häiriöitä, jos radiota käytetään radiolaitteiden, radiopuhelinten tai muiden elektronisten laitteiden välittömässä läheisyydessä.

##

Avaa lukitusvipu (8) ja käännä medialokeron kansi (7) auki. Kytke AUX-johdon (9) 3,5 mm:n pistoke AUX IN-porttiin (10). Kytke AUX-johto sopivaan audiolähteeseen.

Kun haluat kuunnella AUX-audiolähdettä, paina Source-nuppia (18) toistuvasti, kunnes audiolähteen näyttö (h) AUX tulee näkyviin.

Kun irrotat AUX-johdon pistokkeen, sulje ja lukitse medialokeron kansi (7), jotta lokeron sisään ei pääse likaa.

Sopivan kokoista AUX-liitäntään kytkettyä audiolähdettä voi pitää myös säilytyslokerossa (6).

Jos painat AUX-käytön aikana yhtä ohjelmamuistipainikkeista (17), radio vaihtaa viimeksi käytetyssä radiokäyttötavassa tallennettuun asemaan.

##

Kun haluat kuunnella audiolähdettä (esim. älypuhelinta) Bluetooth®-yhteyden kautta, paina Source-nuppia (18) toistuvasti, kunnes Bluetooth®-näyttö (g) tulee näyttöpaneeliin, tai paina nykyisestä audiolähteestä riippumatta lyhyesti Bluetooth®-painiketta (21).

Jos radio ja ulkoinen audiolähde on Bluetooth®-parikytketty jo aiemmin ja tämä audiolähde on käytettävissä, radio muodostaa automaattisesti yhteyden tähän audiolähteeseen. Heti kun yhteys on muodostettu, Bluetooth®-merkkivalo (g) palaa jatkuvasti.
GPB 18V‑5 SC: Bluetooth®-yhteydellä kytketyn laitteen nimi näytetään monitoiminäytön (k) ylärivillä. Alariville tulee parikytketyn laitteen välittämä teksti.

Jos yhteyttä ei saada muodostettua kahden minuutin sisällä, yhteyden muodostaminen keskeytetään ja Bluetooth®-merkkivalo (g) vilkkuu jatkuvasti.
GPB 18V‑5 SC: monitoiminäyttöön (k) tulee ilmoitus <Not connected>.
Jos seuraavien 17 minuutin aikana ei tapahdu yhteyden muodostamista, radio sammuu automaattisesti.

Uuden Bluetooth®-parikytkennän tekeminen:

- Kun haluat tehdä parikytkennän uuteen ulkoiseen audiolähteeseen, paina Bluetooth®-painiketta (21) yli 0,5 sekunnin ajan. Se on mahdollista myös hakutoiminnon, toiminnassa olevan yhteyden tai toisen audiolähteen käytön aikana.

- Radio käynnistää hakutoiminnon. Hakutoiminnon aikana Bluetooth®-merkkivalo (g) vilkkuu.

- Aktivoi parikytkentä ulkoisen audiolähteen kautta. Älypuhelimissa tämä on yleensä mahdollista Bluetooth®-valikon asetuksissa. Radio ilmestyy käytettävissä olevaksi lähteeksi nimellä GPB 18V‑5 C xxxx tai GPB 18V‑5 SC xxxx. Noudata audiolähteen/älypuhelimen käyttöohjeita.

- Heti kun Bluetooth®-parikytkentä on tehty, Bluetooth®-merkkivalo (g) palaa jatkuvasti.

Bluetooth®-parikytkettyä audiolähdettä voi ohjata myös radiolla:

- Kun haluat valita tai soittaa kappaleen, paina lyhyesti eteenpäin-hakupainiketta (19) tai taaksepäin-hakupainiketta (13) toistuvasti, kunnes olet haluamasi kappaleen kohdalla. Valitun kappaleen soitto alkaa automaattisesti.

- Kun haluat keskeyttää äänentoiston, paina mykistyspainiketta (12). Mykistyksen näyttö (f) tulee näkyviin.

- Kun haluat jatkaa äänentoistoa, paina uudelleen mykistyspainiketta (12), muuta äänenvoimakkuutta tai paina eteenpäin-hakupainiketta (19) / taaksepäin-hakupainiketta (13).

- Kun haluat siirtyä eteenpäin tai taaksepäin kappaleessa, pidä eteenpäin-hakupainiketta (19) tai taaksepäin-hakupainiketta (13) painettuna, kunnes olet haluamassasi kappalekohdassa.

Jos painat Bluetooth®-yhteydellä tapahtuvan käytön aikana yhtä ohjelmamuistipainikkeista (17), radio vaihtaa viimeksi käytetyssä radiokäyttötavassa tallennettuun asemaan.

##

Kun haluat kellonajan näytön valikkoon, paina lyhyesti Clock-nuppia (14).

Voit valita 12 tunnin <12H> ja 24 tunnin <24H> aikamuotojen välillä sekä säätää tunnit ja minuutit.

Navigointi valikossa:

- Valikkoasetusten muuttaminen: käännä Clock-nuppia (14).
- Valikkoasetusten tallentaminen: paina Clock-nuppia.
- Radio vaihtaa takaisin audiokäyttöön, kun olet tallentanut minuuttien asetuksen tai viimeisestä Clock-nupin säätötoimenpiteestä on kulunut 10 sekuntia.

Vaihda puskuriparistot, jos radio ei tallenna enää kellonaikaa.

##

Palauta radion kaikki asetukset tehdasasetuksiin (Reset) painamalla Clock-nuppia (14) yli 0,5 sekunnin ajan. Näyttöö tulee <RS>.

Kääntämällä Clock-nuppia (14) voit valita, teetkö palautuksen alkutilaan <YES> vai palaatko nykyisiin asetuksiin <NO>. Vahvista valinta painamalla Clock-nuppia.

##

Palaa valikkotoimintoon painamalla Menu-nuppia (22).

Navigointi valikossa:

- Valikon vierittäminen: kierrä Menu-nuppia (22).
- Valikkoasetuksen valinta ja tallennus: paina Menu-nuppia (22).
- Vaihto alivalikkoon: paina Menu-nuppia (22).
- Paluu alivalikosta ylempään valikkoon: paina taaksepäin-hakupainiketta (13). Kun ylin valikkotaso on saavutettu, radio palaa audiokäyttöön.

Kun haluat poistua minkä tahansa tason valikkotoiminnosta ja palata audiokäyttöön, paina taaksepäin-hakupainiketta (13) yli 1 sekunnin ajan. Vaihtoehtoisesti radio vaihtaa automaattisesti takaisin audiokäyttöön, kun viimeisimmästä näppäinpainalluksesta on kulunut 10 sekuntia.

Jos valikkoasetukset eivät tallennu enää muistiin radion sammutuksen yhteydessä, puskuriparistot pitää vaihtaa.

##

Valikkovalikoima riippuu osittain radion parhaillaan kytketystä audiokäyttötavasta.

Valikoiden sisällä kyseessä olevan valikon nimi näytetään monitoiminäytön (k) ylärivillä, valittavissa oleva asetus alarivillä.

<Set Time>
Aikavalikko: voit valita 12 tunnin <12 Hour Mode> ja 24 tunnin <24 Hour Mode> aikamuotojen välillä ja asettaa kellonajan manuaalisesti. Jos audiolähteeseen DAB on valittu kellonajan välittävä radioasema, kyseinen kellonaika asetetaan automaattisesti.

<Reset All>
Resetointivalikko: voi palauttaa kaikki valikkoasetukset tehdasasetuksiin <Yes> tai siirtyä takaisin nykyisiin asetuksiin <No>.

<Auto Scan> (audiolähteessä DAB)
Automaattisen asemahaun valikko: voit käynnistää automaattisen asemahaun.

<Manual Tune> (audiolähteessä DAB)
Manuaalisen virityksen valikko: voit virittää haluamasi taajuuden manuaalisesti.

<Display Type> (audiolähteessä DAB)
Näyttötavan valikko: voit valita tekstin, joka näytetään monitoiminäytön (k) alarivillä:

- radioaseman lähettämä infoteksti <Dynamic Label>,
- aseman taajuus <Frequency>,
- signaalin voimakkuus <Signal Strength>,
- radioaseman lähettämä ohjelmatyyppi <Program Type>.

<Display Type> (audiolähteessä FM)
Näyttötavan valikko: voit valita tekstin, joka näytetään monitoiminäytön (k) alarivillä:

- radioaseman lähettämä infoteksti <Radio Text>,
- aseman nimi <Program Service>,
- radioaseman lähettämä ohjelmatyyppi <Program Type>.