# Audio režim

##

Za uključivanje radio-uređaja pritisnite taster za uključivanje/isključivanje (15). Displej (16) se aktivira i prikazuje se audio izvor koji je bio podešen prilikom poslednjeg isključivanja radio-uređaja.

Za isključivanje radio-uređaja ponovo pritisnite taster za uključivanje/isključivanje (15). Memoriše se aktuelno podešavanje audio izvora.

##

Posle uključivanja radija uvek je podešena srednja jačina zvuka.

Za pojačavanje jačine zvuka okrenite dugme sata (14) ‎(GPB 18V‑5 C)‎ odn. dugme za meni (22) ‎(GPB 18V‑5 SC)‎ u smeru kretanja kazaljki na satu, a za smanjenje jačine zvuka suprotno od smera kretanja kazaljke na satu.

Podešavanje jačine zvuka se na displeju prikazuje kao vrednost između 0 i 30. Jačinu zvuka pre podešavanja ili zamene radio-stanice podesite na malu vrednost, a pre pokretanja eksternog audio izvora na srednju vrednost.

Za isključivanje zvuka možete kratko da pritisnete taster za prigušivanje zvuka (12). Na displeju se pojavljuje prikaz isključenog zvuka (f).

Za ponovno uključivanje zvuka, ponovo kratko pritisnite taster za prigušivanje zvuka ili okrenite dugme sata (14) ‎(GPB 18V‑5 C)‎ odn. dugme za meni (22) ‎(GPB 18V‑5 SC)‎ u smeru kretanja kazaljki na satu.

##

Radi optimalne reprodukcije zvuka, u radio-uređaju je integrisan ekvilajzer.

Nivo visine i dubine zvuka možete da podesite manuelno ili da upotrebite programiranje zvuka za različite stilove muzike. Raspoloživa su programirana podešavanja JAZZ, ROCK, POP i CLASSIC kao i podešavanja koje možete sami podesiti CUSTOM. Podešavanja zvuka se zasebno memorišu za svaki audio izvor.

Za odabir memorisanih programiranja zvuka, kratko pritiskajte taster za ekvilajzer (20) sve dok se željena podešavanja ne prikažu na displeju na prikazu programiranja zvuka (i).

Promena podešavanja CUSTOM:

- Možete da podesite nivo visine i nivo dubine u opsegu od −5 do +5.
- Pritisnite taster za ekvilajzer (20) duže od 0,5 s. Na prikazu programiranja zvuka (i) na displeju se prikazuje CUSTOM.
- GPB 18V‑5 C: Na prikazu nivoa visine i dubine (d) se prikazuje TRE i treperi trenutna vrednost nivoa visine. Okrenite dugme sata (14), da biste promenili nivo visine. Pritisnite dugme sata (14), da biste memorisali podešenu vrednost.
  Na prikazu nivoa visine i dubine (d) sada se prikazuje BAS kao i trenutna vrednost nivoa dubine. Nivo dubine promenite i memorišite kao što je opisano za nivo visine.
- GPB 18V‑5 SC: Na multifunkcionalnom prikazu (k) se prikazuje <Treble> i trenutna vrednost nivoa visine. Okrenite dugme za meni (22), da biste promenili nivo visine. Pritisnite dugme za meni (22), da biste memorisali podešenu vrednost.
  Na multifunkcionalnom prikazu (k) sada se prikazuje <Bass> kao i trenutna vrednost nivoa dubine. Nivo dubine promenite i memorišite kao što je opisano za nivo visine.
- Nakon memorisanja podešavanja visine odn. 10 s nakon poslednjeg pritiska dugma sata (14)/dugma za meni (22), radio-uređaj se vraća na standardni prikaz displeja.

##

Za izbor audio izvora pritiskajte dugme za izvor (18) sve dok se na displeju ne prikaže željeni interni odn. eksterni audio izvor:

- DAB: digitalni radio preko DAB+ ‎(GPB 18V‑5 SC)‎,
- FM: analogni radio preko FM,
- AUX: eksterni audio izvor (npr. CD plejer) preko utičnice od 3,5 mm AUX IN (10) u pregradi za medije,
- : eksterni audio izvor (npr. pametni telefon) preko Bluetooth® veze.

Aktuelni audio izvor je prepoznatljiv u prikazu audio izvora (h) odn. u prikazu Bluetooth® (g) veze.

##

Za izbor audio izvora DAB+ radio-stanice pritskajte dugme izvora (18), sve dok se na prikazu audio izvora ne prikaže (h) DAB.

Nakon kratke inicijalizacije se reprodukuje poslednje podešena radio-stanica.

Naziv radio-stanice se pojavljuje u gornjem redu multifunkcionalnog prikaza (k). U funkciji menija može da se podesi koje dodatne informacije se prikazuju u donjem redu multifunkcionalnog prikaza.

- Za promenu radio-stanice okrećite dugme izvora (18), dok se na displeju ne prikaže željena radio-stanica. Pritisnite dugme izvora (18), za potvrdu izbora. Radio se prebacuje na izabranu radio-stanicu.
  Za promenu radio-stanice, alternativno možete da pritisnete taster za pretragu unapred (13) ili taster za pretragu unazad (19).

- Za memorisanje podešene radio-stanice radio-uređaja pritiskajte taster za memorisanje programa (17) željenog mesta u memoriji sve dok se ne pojavi broj mesta u memoriji na prikazu mesta u memoriji (c).

- Za reprodukciju memorisane radio-stanice, kratko pritisnite neki taster za memorisanje programa (17). Broj mesta u memoriji se pojavljuje na prikazu mesta u memoriji (c).

Napomena: U slučaju problema sa prijemom možete ručno da pokrenete DAB+ pretragu radio-stanica. U tu svrhu izaberite ili <Auto Scan> u meniju, ili pritisnite taster za pretragu unazad (13) i taster za pretragu unapred (19) istovremeno. Nakon završetka pretrage radio-stanica se memorišu 4 radio-stanice na programskim mestima u memoriji od 1 do 4. Već memorisane radio-stanice će se pri tome zameniti drugim sadržajem.

Ako ne može da se pronađe DAB+ radio stanica, pojavljuje se <No DAB Station – Please Auto Scan> na multifunkcionalnom prikazu (k).

##

Za izbor audio izvora FM radio-stanice pritskajte dugme izvora (18), sve dok se na prikazu audio izvora ne prikaže (h) FM.

GPB 18V‑5 C: Tokom podešavanja se radio-frekvencija prikazuje na prikazu vremena (j), a nakon toga na prikazu radio-frekvencije (a).

GPB 18V‑5 SC: Frekvencija radio-stanice koja se trenutno reprodukuje se prikazuje u gornjem redu multifunkcionalnog prikaza (k). U funkciji menija može da se podesi koje dodatne informacije se prikazuju u donjem redu multifunkcionalnog prikaza.

Kada je prijem adekvatnog signala dovoljno jak, radio-uređaj se automatski prebacuje na stereo prijem, na displeju se pojavljuje prikaz stereo prijem (e).

- Za podešavanje određene radio-stanice okrećite dugme izvora (18), dok se na displeju ne prikaže željena frekvencija odn. radio-stanica.
- Za pretragu sledeće radio-stanice sa velikom jačinom signala kratko pritisnite taster za pretragu unapred (13) ili taster za pretragu unazad (19). Sledeća pronađena radio-stanica se prikazuje na displeju i reprodukuje se.
- Za pretragu svih radio-stanica sa velikom jačinom signala pritiskajte taster za pretragu unapred (13) ili taster za pretragu unazad (19) duže od 0,5 s. Svaka pronađena radio-stanica se reprodukuje 5 sekundi, zatim se pretraga nastavlja do kraja frekventnog opsega. Za prekid pretrage radio-stanice, kratko pritisnite taster za pretragu unapred (13) ili taster za pretragu unazad (19).
- Za memorisanje podešene radio-stanice radio-uređaja pritiskajte taster za memorisanje programa (17) željenog mesta u memoriji sve dok se ne pojavi broj mesta u memoriji na prikazu mesta u memoriji (c).
- Za automatsku pretragu i memorisanje najjače radio-stanice pritisnite taster za pretragu unapred (13) i taster za pretragu unazad (19) istovremeno. Radio proverava sve radio-stanice sa mogućnošću prijema i memoriše 4 radio-stanice sa najboljim prijemom na programska mesta u memoriji od 1 do 4. Imajte u vidu da pri tome eventualno već memorisane radio-stanice mogu da se zamene drugim sadržajem.
  Ako je pretraga završena, reprodukovaće se radio-stanica koja je memorisana na mestu 1 memorije programa.
- Za reprodukciju memorisane radio-stanice, kratko pritisnite neki taster za memorisanje programa (17). Broj mesta u memoriji se pojavljuje na prikazu mesta u memoriji (c).

##

Radio uređaj se isporučuje sa montiranom štapnom antenom (30). Prilikom režima rada radio uređaja preko FM-a štapnu antenu zaokrenite u pravcu, u kojem je omogućen najbolji prijem.

Ukoliko nije moguć zadovoljavajući prijem, onda radio uređaj postavite na mesto sa boljim prijemom.

Napomena: Prilikom režima rada radio uređaja u neposrednoj okolini postrojenja radio uređaja, sistema radio uređaja ili drugih elektronskih uređaja može da dođe do ugrožavanja prijema na radio uređaju.

##

Otvorite ručku za zaključavanje (8) i otklopite poklopac (7) pregrade za medije. Utaknite utikač od 3,5 mm AUX kabla (9) u AUX IN utičnicu (10). Priključite AUX kabl na odgovarajući audio izvor.

Za reprodukciju AUX audio-izvora pritskajte dugme izvora (18), sve dok se na prikazu audio izvora ne pojavi (h) ili AUX.

Radi zaštite od nečistoće ponovo zatvorite poklopac (7) pregrade za medije i blokirajte ga ako uklonite utikač AUX kabla.

Ukoliko veličina odgovara, audio izvor koji je povezan preko AUX-a možete da odložite i u pregradi za čuvanje (6).

Ako se tokom AUX režima pritisne neki od tastera za memorisanje programa (17), radio se prebacuje na radio-stanicu koja je memorisana u poslednjem korišćenom režimu rada radija.

##

Za reprodukciju audio-izvora (npr. pametnog telefona) preko Bluetooth® veze, pritiskajte ili dugme izvora (18) sve dok se prikaz Bluetooth® (g) ne pojavi na displeju, ili pritisnite nezavisno od aktuelnog audio-izvora kratko taster Bluetooth® (21).

Ako je radio već bio povezan sa eksternim audio izvorom preko Bluetooth® veze i ako je taj audio-izvor dostupan, automatski će se uspostaviti veza sa tim audio izvorom. Čim postoji veza, prikaz Bluetooth® (g) svetli konstantno.
GPB 18V‑5 SC: Naziv uređaja povezanog preko Bluetooth® veze se prikazuje u gornjem redu multifunkcionalnog prikaza (k). U donjem redu se pojavljuje tekst emitovan sa povezanog uređaja.

Ako u roku od 2 min ne može da se uspostavi veza, prekida se uspostavljanje veze i prikaz Bluetooth® (g) treperi konstantno.
GPB 18V‑5 SC: Na multifunkcionalnom prikazu (k) se prikazuje <Not connected>.
Nakon sledećih 17 min bez uspostavljanja veze se radio automatski isključuje.

Uspostavljanje nove veze preko Bluetooth® veze:

- Za uspostavljanje veze sa novim eksternim audio izvorom, pritiskajte taster Bluetooth® (21) duže od 0,5 s. To je moguće i tokom pretrage, kada je veza uspostavljena ili kod režima rada sa drugim audio izvorom.

- Radio pokreće pretragu. Tokom pretrage treperi prikaz Bluetooth® (g).

- Aktivirajte povezivanje preko eksternog audio izvora. To je kod pametnih telefona moguće uglavnom u okviru podešavanja u meniju Bluetooth®. Radio se pojavljuje kao dostupan izvor pod nazivom GPB 18V-5 C xxxx odn. GPB 18V-5 SC xxxx. Pri tome obratite pažnju na uputstvo za upotrebu vašeg audio izvora/pametnog telefona.

- Čim postoji veza preko Bluetooth®-a, prikaz Bluetooth® (g) svetli konstantno.

Audio-izvorom priključenim preko Bluetooth® veze može da se upravlja i preko radija:

- Za izbor numere i za pokretanje, pritiskajte taster za pretragu u napred (19) odnosno taster za pretragu u nazad (13) sve dok ne dođete do željene numere. Reprodukcija izabrane numere se započinje automatski.

- Za prekidanje reprodukcije, pritisnite taster za prigušivanje zvuka (12). Na displeju se pojavljuje prikaz isključenog zvuka (f).

- Za nastavak reprodukcije, ponovo pritisnite taster za prigušivanje zvuka (12), promenite jačinu zvuka ili pritisnite taster za pretragu unazad (19) odn. taster za pretragu unapred (13).

- Za premotavanje unapred odnosno premotavanje unazad u okviru neke numere držite pritisnut tastera za pretragu u napred (19) odnosno taster za pretragu u nazad (13) dok ne stignete na željeno mesto u naslovu.

Ako se tokom režima preko Bluetooth® veze pritisne neki od tastera za memorisanje programa (17), radio se prebacuje na radio-stanicu koja je memorisana u poslednjem korišćenom režimu rada radija.

##

Kako biste dospeli u meni Prikaz vremena, kratko pritisnite dugme sata (14).

Možete da birate između formata vremena od 12 sati <12H> i od 24 sata <24H>.

Navigacija u meniju:

- Promena podešavanja menija: Okrenite dugme sata (14).
- Memorisanje podešavanja menija: Pritisnite dugme sata.
- Nakon memorisanja podešavanja menija odn. 10 s nakon poslednjeg pritiska dugma sata, radio se vraća na audio režim.

Ukoliko se vreme na radio-uređaju više ne memoriše, zamenite baterije za baferovanje.

##

Za resetovanje svih podešavanja na fabrička podešavanja (resetovanje), pritisnite dugme sata (14) duže od 0,5 s. Na displeju se prikazuje <RS>.

Okrenite dugme sata (14), da biste izabrali resetovanje <YES> ili vraćanje na trenutna podešavanja <NO>. Pritiskom dugma sata potvrdite izbor.

##

Da biste dospeli u funkcije menija, pritisnite dugme za meni (22).

Navigacija u meniju:

- Skrolovanje kroz meni: Okrenite dugme za meni (22).
- Izbor i memorisanje podešavanja menija: Pritisnite dugme za meni (22).
- Prelazak u podmeni: Pritisnite dugme za meni (22).
- Povratak iz podmenija u nadređeni meni: Kratko pritisnite taster za pretragu unapred (13). Ako je dostignut najviši nivo menija, radio se vraća u audio-režim.

Za napuštanje funkcije menija na određenom nivou i vraćanje na audio režim, pritisnite taster za pretragu unapred (13) duže od 1 s. Pored toga, radio se 10 s nakon poslednjeg pritiska na taster automatski vraća na audio režim rada.

Ukoliko se podešavanja menija više ne memorišu pri isključivanju radio-uređaja, zamenite baterije za baferovanje.

##

Izbor menija delimično zavisi od audio-režima rada u kom se radio nalazi.

U okviru menija se prikazuje naziv menija u gornjem redu multifunkcionalnog prikaza (k), a izabrano podešavanje u donjem redu.

<Set Time>
Meni Vreme: Možete da birate između formata vremena od 12 sati <12 Hour Mode> i 24 sata <24 Hour Mode> i da ručno podesite vreme. Ako je kod audio izvora DAB izabrana radio-stanica koja emituje i vreme, to vreme se automatski preuzima.

<Reset All>
Meni Reset: Sva podešavanja menija možete da vratite na fabričku postavku <Yes> ili da ih vratite na aktuelna podešavanja <No>.

<Auto Scan> (kod audio izvora DAB)
Meni Automatska pretraga radio-stanica: Možete da pokrenete automatsku pretragu radio-stanica.

<Manual Tune> (kod audio izvora DAB)
Meni Ručno podešavanje: Željenu frekvenciju možete ručno da podesite.

<Display Type> (kod audio izvora DAB)
Meni Vrsta prikaza: Možete da izaberete koji tekst se prikazuje u donjem redu multifunkcionalnog prikaza (k):

- Tekst sa informacijama koji emituje radio-stanica <Dynamic Label>,
- Frekvenciju radio-stanice <Frequency>,
- Jačinu signala <Signal Strength>,
- Tip programa koji emituje radio-stanica <Program Type>.

<Display Type> (kod audio izvora FM)
Meni Vrsta prikaza: Možete da izaberete koji tekst se prikazuje u donjem redu multifunkcionalnog prikaza (k):

- Tekst sa informacijama koji emituje radio-stanica <Radio Text>,
- Naziv radio-stanice <Program Service>,
- Tip programa koji emituje radio-stanica <Program Type>.