# Bruke radioen

##

For å slå på radioen trykker du på av/på-knappen (15). Displayet (16) aktiveres, og lydkilden som var stilt inn sist radioen ble slått av, spilles.

For å slå av radioen trykker du på av/på-knappen (15) igjen. Den gjeldede lydkildeinnstillingen lagres.

##

Når radioen slås på, er den alltid stilt inn på lav lydstyrke.

For å øke lydstyrken dreier du Clock-knappen (14) ‎(GPB 18V‑5 C)‎ eller Menu-knappen (22) ‎(GPB 18V‑5 SC)‎ med urviseren, og for å redusere lydstyrken dreier du mot urviseren.

Lydstyrkeinnstillingen vises med en verdi mellom 0 og 30 på displayet. Still inn lav lydstyrke før du bytter eller stiller inn radiokanal, og middels lydstyrke før du starter en ekstern lydkilde.

For å slå av lyden kan du trykke kort på Mute-knappen (12). Symbolet for avslått lyd (f) vises på displayet.

For å slå på lyden igjen kan du enten trykke kort på Mute-knappen igjen eller dreie Clock-knappen (14) ‎(GPB 18V‑5 C)‎ eller Menu-knappen (22) ‎(GPB 18V‑5 SC)‎ med urviseren.

##

For optimal lydgjengivelse har radioen en integrert equalizer.

Du kan endre diskant- og bassnivået manuelt eller bruke forprogrammerte klanginnstillinger for forskjellige musikkstiler. Du kan velge blant de forprogrammerte innstillingene JAZZ, ROCK, POP og CLASSIC, samt innstillingen du selv kan programmere CUSTOM. Klanginnstillingene lagres separat for hver lydkilde.

For å velge en av de lagrede klanginnstillingene trykker du gjentatte ganger på Equalizer-knappen (20) helt til ønsket forprogrammert klanginnstilling (i) vises på displayet.

Endre innstillingen CUSTOM:

- Du kan stille inn diskant og bass i et område fra −5 til +5.
- Trykk på Equalizer-knappen (20) i mer enn et halvt sekund. I indikatoren for forprogrammert klanginnstilling (i) på displayet vises CUSTOM.
- GPB 18V‑5 C: I indikatoren for diskant-/bassnivå (d) vises TRE, og den gjeldende verdien for diskantnivået blinker. Drei på Clock-knappen (14) for å endre diskantnivået. Trykk på Clock-knappen (14) for å lagre den innstilte verdien.
  I indikatoren for diskant-/bassnivå (d) vises nå BAS og det gjeldende bassnivået. Endre og lagre bassnivået som beskrevet for diskantnivået.
- GPB 18V‑5 SC: I multifunksjonsdisplayet (k) vises <Treble> og det gjeldende diskantnivået. Drei på Menu-knappen (22) for å endre diskantnivået. Trykk på Menu-knappen (22) for å lagre den innstilte verdien.
  I multifunksjonsdisplayet (k) vises nå <Bass> og det gjeldende bassnivået. Endre og lagre bassnivået som beskrevet for diskantnivået.
- Etter at bassinnstillingen er lagret, eller 10 sekunder etter at Clock-knappen (14)/Menu-knappen (22) ble trykt siste gang, skifter radioen tilbake til standarddisplayvisningen.

##

For å velge en lydkilde trykker du på Source-knappen (18) gjentatte ganger til den ønskede interne eller eksterne lydkilden vises:

- DAB: digital radio via DAB+ ‎(GPB 18V‑5 SC)‎,
- FM: analog radio via FM,
- AUX: ekstern lydkilde (for eksempel CD-spiller) via 3,5 mm-inngangen AUX IN (10) i medierommet,
- : ekstern lydkilde (for eksempel smarttelefon) via Bluetooth®-forbindelse.

Den gjeldende lydkilden vises av lydkildesymbolet (h) eller Bluetooth® (g)-symbolet.

##

For å velge lydkilden DAB+-radiostasjon trykker du gjentatte ganger på Source-knappen (18) til lydkilden (h) DAB vises på displayet.

Etter en kort initialisering spilles den sist innstilte radiokanalen.

Kanalnavnet vises i den øverste linjen i multifunksjonsdisplayet (k). Hvilken informasjon som skal vises i tillegg i den nederste linjen på multifunksjonsdisplayet kan stilles inn i menyfunksjonen.

- For å skifte kanal dreier du på Source-knappen (18) til den ønskede kanalen vises på displayet. Trykk på Source-knappen (18) for å bekrefte valget. Radioen skifter til den valgte kanalen.
  Alternativt kan du skifte kanal ved å trykke på knappen for søk nedover (13) eller knappen for søk oppover (19).

- For å lagre en innstilt kanal trykker du på minneknappen (17) for den ønskede minneplassen helt til nummeret på minneplassen vises i indikatoren for minneplass (c).

- For å lytte til en lagret kanal trykker du kort på en av minneknappene (17). Nummeret til minneplassen vises i indikatoren for minneplass (c).

Merknad: Ved problemer med mottaket kan du starte søk etter DAB+-kanaler manuelt. Dette gjør du ved å velge <Auto Scan> i menyen eller trykke på knappen for søk nedover (13) og knappen for søk oppover (19) samtidig. Etter at kanalsøket er avsluttet, lagres fire kanaler på minneplass 1 til 4. Allerede lagrede kanaler blir overskrevet.

Hvis ingen DAB+-radiokanal blir funnet, vises <No DAB Station – Please Auto Scan> på multifunksjonsdisplayet (k).

##

For å velge lydkilden FM-radiostasjon trykker du gjentatte ganger på Source-knappen (18) helt til lydkilden (h) FM vises på displayet.

GPB 18V‑5 C: Under innstillingen vises radiofrekvensen i tidsindikatoren (j), og deretter i indikatoren for radiofrekvens (a).

GPB 18V‑5 SC: Frekvensen til den valgte kanalen vises i den øvre raden i multifunksjonsdisplayet (k). Hvilken informasjon som skal vises i tillegg i den nederste linjen på multifunksjonsdisplayet kan stilles inn i menyfunksjonen.

Ved tilstrekkelig sterkt mottak av et egnet signal skifter radioen automatisk til stereomottak, og indikatoren for stereomottak (e) vises på displayet.

- For å stille inn en bestemt kanal dreier du på Source-knappen (18) helt til ønsket frekvens eller ønsket kanal vises på displayet.
- For å søke etter den neste stasjonen med høy signalstyrke trykker du kort på knappen for søk nedover (13) eller knappen for søk oppover (19). Den neste stasjonen som blir funnet, vises på displayet og spilles av.
- For å søke etter alle kanaler med høyere signalstyrke trykker du på knappen for søk nedover (13) eller knappen for søk oppover (19) lenger enn et halvt sekund. Alle kanalene som blir funnet, spilles i 5 sekunder, og deretter fortsetter søket helt til slutten av frekvensbåndet. For å avbryte kanalsøket trykker du kort på knappen for søk nedover (13) eller knappen for søk oppover (19).
- For å lagre en innstilt kanal trykker du på minneknappen (17) for den ønskede minneplassen helt til nummeret på minneplassen vises i indikatoren for minneplass (c).
- For automatisk søk og lagring av kanalene med sterkest signal trykker du på knappen for søk nedover (13) og knappen for søk oppover (19) samtidig. Radioen kontrollerer alle kanalene som kan mottas og lagrer de fire kanalene med det beste mottaket på minneplass 1 til 4. Merk at kanalene som eventuelt er lagret allerede, blir overskrevet.
  Når søket er avsluttet, spilles kanalen som er lagret på minneplass 1.
- For å lytte til en lagret kanal trykker du kort på en av minneknappene (17). Nummeret til minneplassen vises i indikatoren for minneplass (c).

##

Radioen leveres med montert stavantenne (30). Når du lytter til FM-radio svinger du stavantennen i den retningen som gir det beste mottaket.

Hvis tilstrekkelig mottak ikke er mulig, setter du radioen på et sted med bedre mottak.

Merknad: Når radioen brukes i umiddelbar nærhet av radioanlegg, radiosendere eller annet elektronisk utstyr kan det oppstå forstyrrelser på radiomottaket.

##

Åpne låsespaken (8), og fell opp dekselet (7) til medierommet. Sett 3,5 mm-pluggen til AUX-kabelen (9) i AUX IN-inngangen (10). Koble AUX-kabelen til en passende lydkilde.

For å spille av AUX-lydkilden trykker du på Source-knappen (18) gjentatte ganger til lydkilden (h) AUX vises.

For å beskytte mot skitt lukker du dekselet (7) til medierommet igjen og låser det når du tar ut pluggen til AUX-kabelen.

Hvis størrelsen passer, kan du også oppbevare lydkilden som kobles til via AUX, i oppbevaringsrommet (6).

Hvis en av minneknappene (17) trykkes mens radioen er i AUX-modus, skifter radioen til kanalen som er lagret i radiodriftsmodusen som sist ble brukt.

##

For å spille av en lydkilde (for eksempel smarttelefon) via Bluetooth® trykker du på Source-knappen (18) gjentatte ganger til Bluetooth® (g)-symbolet vises på displayet, eller du trykker kort på Bluetooth® (21)-knappen uavhengig av gjeldende lydkilde.

Hvis radioen allerede har vært koblet til en ekstern lydkilde via Bluetooth® og denne lydkilden er tilgjengelig, blir det automatisk opprettet forbindelse med denne lydkilden. Når det er opprettet forbindelse, lyser Bluetooth® (g)-symbolet kontinuerlig.
GPB 18V‑5 SC: Navnet til enheten som er koblet til via Bluetooth® vises i den øvre linjen på multifunksjonsdisplayet (k). I den nederste linjen vises teksten som sendes av den tilkoblede enheten.

Hvis det ikke kan opprettes forbindelse innen 2 minutter, avbrytes tilkoblingsforsøket, og Bluetooth® (g)-symbolet blinker kontinuerlig.
GPB 18V‑5 SC: <Not connected> vises på multifunksjonsdisplayet (k).
Etter ytterligere 17 minutter uten at det er opprettet forbindelse slås radioen automatisk av.

Opprette ny forbindelse via Bluetooth®:

- For å opprette forbindelse med en ny ekstern lydkilde trykker du på knappen Bluetooth® (21) i mer enn et halvt sekund. Dette er også mulig under et søk, ved eksisterende forbindelse eller drift med en annen lydkilde.

- Radioen starter søket. Under søket blinker Bluetooth® (g)-symbolet.

- Aktiver forbindelsen via den eksterne lydkilden. For smarttelefoner er dette som oftest mulig i innstillingene i menyen Bluetooth®. Radioen vises som tilgjengelig kilde med navnet GPB 18V‑5 C xxxx eller GPB 18V‑5 SC xxxx. Se brukerhåndboken for lydkilden/smarttelefonen.

- Når det er opprettet forbindelse via Bluetooth®, lyser Bluetooth® (g)-symbolet kontinuerlig.

Lydkilden som er koblet til via Bluetooth® kan også styres fra radioen:

- For å velge en tittel og starte den trykker du på knappen for søk oppover (19) eller knappen for søk nedover (13) gjentatte ganger til den ønskede tittelen vises. Avspillingen av den valgte tittelen starter automatisk.

- For å avbryte avspillingen trykker du på Mute-knappen (12). Symbolet for avslått lyd (f) vises på displayet.

- For å fortsette avspillingen kan du trykke på Mute-knappen (12) igjen, endre lydstyrken eller trykke på knappen for søk oppover (19) eller knappen for søk nedover (13).

- For å spole frem eller tilbake i en tittel holder du knappen for søk oppover (19) eller knappen for søk nedover (13) inne helt til du kommer til ønsket sted i tittelen.

Hvis en av minneknappene (17) trykkes mens avspilling via Bluetooth® pågår, skifter radioen til kanalen som er lagret i radiodriftsmodusen som sist ble brukt.

##

For å komme til menyen for tidsvisning trykker du kort på Clock-knappen (14).

Du kan velge mellom tidsformatene 12 timer <12H> og 24 timer <24H>, og du kan stille inn timer og minutter.

Navigere i menyen:

- Endre menyinnstillinger: Drei på Clock-knappen (14).
- Lagre menyinnstillinger: Trykk på Clock-knappen.
- Etter at minuttinnstillingen er lagret, eller 10 sekunder etter at Clock-knappen ble trykt siste gang, skifter radioen tilbake til audiomodus.

Skift ut bufferbatteriene hvis tiden på radioen ikke lagres lenger.

##

For å tilbakestille alle innstillingene på radioen til fabrikkinnstillingene (Reset) trykker du på Clock-knappen (14) i mer enn et halvt sekund. <RS> vises på displayet.

Drei på Clock-knappen (14) for å velge mellom å tilbakestille <YES> eller gå tilbake til de gjeldende innstillingene <NO>. Bekreft valget ved å trykke på Clock-knappen.

##

For å komme til menyfunksjonen trykker du på Menu-knappen (22).

Navigere i menyen:

- Bla i en meny: Drei på Menu-knappen (22).
- Velge og lagre menyinnstilling: Trykk på Menu-knappen (22).
- Skifte til en undermeny: Trykk på Menu-knappen (22).
- Skifte tilbake til en høyere meny fra en undermeny: Trykk på knappen for søk nedover (13). Når det øverste menynivået er nådd, skifter radioen til modus for lydavspilling.

For å lukke menyfunksjonen og gå tilbake til audiomodus trykker du på knappen for søk nedover (13) lenger enn 1 sekund uansett menynivå. Alternativt skifter radioen automatisk tilbake til modus for lydavspilling igjen 10 sekunder etter det siste knappetrykket.

Skift ut bufferbatteriene hvis menyinnstillinger ikke lagres lenger når radioen slås av.

##

Menyvalget avhenger til dels av hvilken modus for lydavspilling radioen er i.

I menyen vises navnet på menyen i den øverste linjen på multifunksjonsdisplayet (k), og innstillingen som velges, vises i den nederste linjen.

<Set Time>
Menyen Tid: Du kan velge mellom tidsformatene 12 timer <12 Hour Mode> og 24 timer <24 Hour Mode> og stille tiden manuelt. Hvis en radiokanal som sender klokkeslett er valgt som lydkilde DAB, brukes dette klokkeslettet automatisk.

<Reset All>
Menyen Tilbakestilling: Du kan tilbakestille alle menyinnstillingene til fabrikkinnstillingen <Yes> eller gå tilbake til de gjeldende innstillingene <No>.

<Auto Scan> (ved lydkilde DAB)
Menyen Automatisk kanalsøk: Du kan starte et automatisk kanalsøk.

<Manual Tune> (ved lydkilde DAB)
Menyen Manuell innstilling: Du kan stille inn ønsket frekvens manuelt.

<Display Type> (ved lydkilde DAB)
Menyen Visningsmåte: Du kan velge hvilken tekst som skal vises i den nedre linjen i multifunksjonsdisplayet (k):

- informasjonsteksten som sendes av radiostasjonen <Dynamic Label>,
- stasjonens frekvens <Frequency>,
- signalstyrken <Signal Strength>,
- programtypen som sendes av radiostasjonen <Program Type>.

<Display Type> (ved lydkilde FM)
Menyen Visningsmåte: Du kan velge hvilken tekst som skal vises i den nedre linjen i multifunksjonsdisplayet (k):

- informasjonsteksten som sendes av radiostasjonen <Radio Text>,
- kanalnavnet <Program Service>,
- programtypen som sendes av radiostasjonen <Program Type>.